Na osnovu člana 54 Zakona o državnoj imovini ("Sl.list Crne Gore", br. 21/09 i 40/11 ),člana 38 stav 1 tačka 9 Zakona o lokalnoj samoupravi ("Sl. list Crne Gore", broj 2/18 ) i člana 54 stav 1 tačka 12 Statuta Glavnog grada ("Sl.list Crne Gore -opštinski propisi", broj 8/19), Skupština Glavnog grada - Podgorice, na sjednici održanoj 11. aprila 2019. godine, donijela je –

### O D L U K U

**o davanju saglasnosti za zaključenje sudskog poravnanja pred Osnovnim sudom u Podgorici, u predmetu P.br. 6267/18**

**Član 1**

Daje se saglasnost za zaključenje sudskog poravnanja sa Golović Radojkom iz Podgorice, u postupku koji se vodi pred Osnovnim sudom u Podgorici, u predmetu P.br. 6267/18, po tužbi Golović Radojke za utvrđivanje prava svojine,sa sljedećim elementima:

1. Glavni grad - Podgorica obavezuje se da tužilji Golović Radojki iz Podgorice, prenese u svojinu jednosoban stan površine 39m2, na drugom spratu (P2), objekta br.1 na kat.parceli broj 4534/27 iz l.n.br.5746 KO Podgorica III, bez naknade.

Glavni grad - Podgorica garantuje da na predmetnom stanu nema nikakvih upisanih ili neupisanih tereta i ograničenja.

Predaja stana iz stava 1 izvršiće se u roku od 15 (petnaest) dana od dana zaključenja sudskog poravnanja.

2. Tužilja Golović Radojka obavezuje se da stan-objekat na kat.parceli broj 208 iz l.n.br.5209 KO Podgorica III, u ul. Gojka Radonjića br. 2, oslobodi od lica i stvari i preda tuženom Glavnom gradu Podgorica, u roku od 15 (petnaest) dana od dana zaključenja sudskog poravnanja.

3. Na osnovu sudskog poravnanja tužilja Golović Radojka stiče mogućnost uknjižbe kod Uprave za nekretnine - PJ Podgorica prava svojine na stanu opisanom u tački 1 ove odluke.

4. Zaključenjem poravnanja tužilja Golović Radojka je u cjelosti namirena povodom potraživanja iz tužbe, te se odriče tužbenog zahtjeva.

5. Poravnanje ima snagu pravosnažne i izvršne sudske odluke.

**Član 2**

Ovlašćuje se Direkcija za imovinu Glavnog grada - Podgorice da pred Osnovnim sudom u Podgorici zaključi poravnanje u skladu sa ovom odlukom.

**Član 3**

Ova odluka stupa na snagu danom donošenja, a objaviće se u "Službenom listu Crne Gore - opštinski propisi".

Broj: 02-030/19-411

Podgorica, 11. aprila 2019. godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

**dr Đorđe Suhih**